CELEX: 62007TJ0321
Közösségi védjegy
Felszólalási eljárás
Az A+ közösségi ábrás védjegy bejelentése
AirPlus International korábbi közösségi szóvédjegy
Viszonylagos kizáró okok
Az összetéveszthetőség hiánya
A megjelölések hasonlóságának hiánya
Indokolási kötelezettség
Védelemhez való jog
A 40/94/EK rendelet 8. cikke (1) bekezdésének b) pontja és (5) bekezdése, valamint 73., 74. és 79. cikke [jelenleg a 207/2009/EK rendelet 8. cikke (1) bekezdésének b) pontja és (5) bekezdése, valamint 75., 76. és 83. cikke]

Az OHIM második fellebbezési tanácsának a Lufthansa AirPlus Servicekarten GmbH és az Applus Servicios Tecnológicos, SL közötti
felszólalási eljárásra vonatkozó, 2007. június 7‑én hozott határozata (R 310/2006‑2. sz. ügy) ellen benyújtott kereset.
Az ügy adatai
A közösségi védjegy bejelentője:
Applus Servicios Tecnológicos, SL
Az érintett közösségi védjegy:
Az A+ ábrás védjegy a 9., 35., 36., 37., 40., 41. és 42. osztályba tartozó áruk és szolgáltatások vonatkozásában (2 933 356. sz. védjegybejelentés).
A felszólalási eljárásban hivatkozott védjegy vagy megjelölés jogosultja:
Lufthansa AirPlus Servicekarten GmbH
A hivatkozott védjegy vagy megjelölés:
Az Airplus International közösségi szóvédjegy a 9., 35., 36. és 42. osztályba tartozó áruk és szolgáltatások vonatkozásában.
A felszólalási osztály határozata:
A felszólalási osztály a felszólalást elutasította.
A fellebbezési tanács határozata:
A fellebbezési tanács a fellebbezést Elutasította.
Rendelkező rész
1)
A Törvényszék a keresetet elutasítja.
2)
A Törvényszék a Lufthansa AirPlus Servicekarten GmbH‑t kötelezi saját költségei, valamint a Belső Piaci Harmonizációs Hivatal
(védjegyek és formatervezési minták) (OHIM) részéről felmerült költségek viselésére.
3)
Az Applus Servicios Tecnológicos, SL maga viseli saját költségeit.